18.7.2023
MT
Il-Ġurnal Uffiċjali tal-Unjoni Ewropea
C 253/23
Il-firxa wiesgħa tal-għoli taż-żona, b’żoni fil-baxx u inklinazzjonijiet li jitilgħu sa għoli ta’ aktar minn 380 m, tirriżulta f’varjazzjonijiet fil-kundizzjonijiet tat-tkabbir u tiddetermina l-firxa ta’ distribuzzjoni tal-varjetajiet u t-tipi ta’ nbid miksuba.
Iż-żona fil-baxx u t-terz l-aktar baxx tal-inklinazzjonijiet għandhom ħamrija aktar fertili u provvisti aħjar ta’ ilma, u b’hekk huma possibbli tkabbir aktar vigoruż u rendimenti ogħla, u dawn jintużaw l-aktar biex jinkisbu nbejjed bla gass u nbejjed spumanti ta’ kwalità li huma friski u bellusin/żejtnin.
Iż-żona tipprovdi nbejjed ibbilanċjati, li huma estratti b’mod medju, b’aromi ta’ fjuri (fjuri tad-dwieli, akaċja, ħabaq) u frott (berquq, frott taċ-ċitru, frott artab), qawwa alkoħolika moderata, jew togħma ta’ frott (frott eżotiku, frott taċ-ċitru).
Sabiex jiġi kkontrollat it-tkabbir talveġetazzjoni, ġeneralment jintuża t-tkabbir tal-ħaxix fit-tul fl-ispazji bejn il-flanni, u l-ammont massimu ta’ frott għal kull pjanta mal-ħsad huwa akbar minn postijiet oħra.
Il-parti tan-nofs tal-inklinazzjonijiet (f’għoli ta’ 280 - 300 m) hija l-parti taż-żona bl-akbar potenzjal, li tipproduċi nbejjed meqjusa ħafna.
L-inklinazzjonijiet, li huma moderati, iħarsu lejn in-Nofsinhar, ix-Xlokk u l-Lbiċ, għandhom ħamrija rqiqa, fertilità medja u żoni ta’ blat kalkarju, u huma kkultivati biex jipproduċu nbejjed bla gass u nbejjed spumanti aromatiċi ta’ kwalità li jottimizzaw bis-sħiħ il-potenzjal tal-kwalità f’termini ta’ aromi qawwija, ibbilanċjati tajjeb, friski u ta’ frott.
L-inbejjed ħomor jiġu minn vinji li prinċipalment iħarsu lejn in-Nofsinhar u għandhom ħamrija irqaq u inqas fertili, kundizzjonijiet li jagħmluhom inqas vigorużi, filwaqt li jiġi żgurat li l-kopertura talweraq tkun esposta perfettament għax-xemx u b’kundizzjonijiet ideali għall-akkumulazzjoni tal-polifenoli u z-zokkrijiet.
Għandhom kulur qawwi u rwejjaħ primarji rikki ta’ tut iżraq, tut tal-għollieq, għanbaqar u ċirasa sewda.
Iż-żoni tal-vitikultura ta’ Ceptura, Tohani u Merei jgawdu l-vantaġġ ta’ riżorsi eljotermali rikki u ħamrija ħafifa, u jipproduċu nbejjed ħomor robusti, b’palat sħiħ u vigorużi b’intensità akbar tal-kulur.
Lokalment, fil-parti tal-Punent tal-massif ta’ Dealu Mare (iċ-ċentri tal-produzzjoni tal-inbid ta’ Valea Călugărească u Urlați-Ceptura), ħamrija b’kontenut għoli ta’ ossidu tal-ħadid, li tinkludi tafal aħmar, ġebel tal-lom u ramel ħamrani fin, tipproduċi nbejjed b’karatteristiċi sensorji distintivi – intensità tal-kulur medja u għolja, żejtnin, aromatiċi ħafna u b’togħma ta’ frott (inbejjed spumanti ta’ kwalità, inbejjed semispumanti), kif ukoll karatteristiċi bħal aromi ta’ fjuri ddefiniti tajjeb, u freskezza speċjali.
Il-ħamrija f’din iż-żona hija estremament favorevoli u tintuża għall-produzzjoni ta’ nbejjed bojod li huma tipikament aromatiċi, ibbilanċjati, estrattivi, b’karattru minerali u aromi speċifiċi florali u botaniċi.
Dawn jinsabu l-aktar fuq inklinazzjonijiet li jħarsu lejn il-Lvant u lejn il-Punent, b’livelli aktar moderati ta’ sħana u ta’ xemx, li jippreżervaw aħjar l-aċidità u jiżguraw it-togħma tal-frott tal-inbejjed bla gass u dawk semispumanti.
Il-preżenza ta’ ħamrija bil-ġebel b’kontenut għoli ta’ karbonat tal-kalċju fiż-żona, b’mod partikolari fil-parti tal-Lvant tal-vinja (iċ-ċentri tal-produzzjoni tal-inbid ta’ Pietroasa u Breaza), tiġi sfruttata biex jiġu kkultivati l-varjetajiet aromatiċi tipiċi ta’ nbejjed bla gass u nbejjed spumanti aromatiċi ta’ kwalità, li huma estrattati, friski, b’karattru minerali u b’aromi florali kumplessi ddefiniti tajjeb (akaċja, ħabaq, għasel).
Anki l-parti tal-Lvant tal-vinja, li hija mħawla fuq ġebel tal-ġir Sarmazjan, tafal, blat ramli u depożiti ta’ ramel fin u żrar, tintuża għall-produzzjoni ta’ nbejjed ħomor ta’ kulur qawwi u nbejjed bojod b’togħma qawwija ta’ frott.
Iż-żona fl-ogħla altitudni (300 - 380 m) hija esposta ħafna għax-xemx u għandha potenzjal kbir, bil-ħamrija l-inqas fertili u kontenut għoli ta’ blat kalkarju, b’esponiment lejn in-Nofsinhar li huwa favorevoli għall-varjetajiet ħomor, esponiment lejn il-Punent u l-Majjistral favorevoli għall-varjetajiet bojod, u żoni ta’ qraten, fejn jiġu sfruttati bis-sħiħ il-varjetajiet l-aktar vigorużi.
L-inbejjed bojod prodotti hemm għandhom togħma aktar qawwija ta’ frott b’karattru minerali aktar prominenti.
Il-vinji fuq l-inklinazzjonijiet tal-Punent huma protetti mill-esponiment qawwi għax-xemx li huwa speċifiku għall-irqajja’ art li jħarsu lejn in-Nofsinhar, u, flimkien mat-temperaturi aktar moderati f’altitudni għolja, dan jippreżerva aħjar l-aċidità tal-għeneb u n-noti botaniċi u tal-fjuri aromatiċi tiegħu.
Fl-istess ħin, minħabba l-vigorożità mnaqqsa li tirriżulta minn ħamrija inqas fertili u temperaturi aktar moderati f’altitudnijiet għoljin, l-inbejjed ħomor (spumanti ta’ kwalità, spumanti aromatiċi ta’ kwalità u semispumanti) minn din iż-żona huma robusti, b’palat sħiħ, b’ħafna tannini u b’potenzjal għoli ta’ tqaddim.
9.
Rekwiżiti oħra applikabbli (ippakkjar, tikkettar, rekwiżiti addizzjonali) Rekwiżiti dwar it-tikkettar Qafas legali: Fil-leġiżlazzjoni nazzjonali Tip ta’ rekwiżit ieħor: Dispożizzjonijiet addizzjonali relatati mat-tikkettar